**Zápisnica č. 2**

**zo zasadnutia obecného zastupiteľstva v Uliči**

**konaného dňa 20.05.2022**

***Prítomní :*** Podľa prezenčnej listiny.

***PROGRAM:***

1. ***Otvorenie***
2. ***Schválenie programu obecného zastupiteľstva***
3. ***Určenie zapisovateľa, overovateľa a členov návrhovej komisie***
4. ***Kontrola uznesení***
5. ***Správa kontrolóra z finančnej kontroly v roku 2021 na Obecnom úrade v Uliči***
6. ***Žiadosť o odpredaj pozemku VV Consult***
7. ***Žiadosť o odpredaj pozemku***
8. ***Správa o hospodárení ZŠ s MŠ***
9. ***Vyhodnotenie súťaže - predaj V3S – sklapač***
10. ***Vyhodnotenie súťaže – predaj budovy starý OcÚ***
11. ***Schválenie Individuálnej výročnej správy za rok 2021***
12. ***Schválenie Záverečného účtu za rok 2021***
13. ***Informácia - Cyklotrasa Ulič – Uličské Krivé***
14. ***Rôzne***
15. ***Záver***

***Bod č. 1***

Obecné zastupiteľstvo otvoril a viedol starosta obce Ján Holinka. Konštatoval, že podľa prezenčnej listiny je obecné zastupiteľstvo uznášania schopné, zúčastnených je 6 poslancov.

***Bod č. 2***

Program obecného zastupiteľstva bol schválený bez pripomienok.

***Bod č. 3***

Za zapisovateľa zápisnice bola určená poslankyňa Ivana Gaľová

Overovatelia: Stanislav Dinič, Šulič Vasiľ

Návrhová komisia: Gaľová Ivana , Šulič Vasil, Wiener Patrik

***Bod č.4***

Kontrola uznesení.

***Bod č.5***

Obecné zastupiteľstvo vzalo na vedomie správu kontrolóra – Kontrola hospodárenia a efektívnosť využitia verejných finančných prostriedkov za II. polrok .

***Bod č. 6***

Poslanci OZ prerokovali a zamietli žiadosť VV Consult s.r.o., Stakčín o predaj pozemku CKN 789/37, 789/36 z dôvodu prístavby sociálneho zariadenia. Žiadosťou sa, v prípade trvajúceho záujmu VV Consult s.ro., budú zaoberať po sprevádzkovaní už postavenej časti sociálneho zariadenia.

***Bod č. 7***

OZ schválilo predaj pozemkov CKN 24/1 a 24/2, GP 34823123-9/2022 pre pani Holecovú za cenu 0,98 €/m² podľa znaleckého posudku č. 26/2022, Ing. Jana Ihnátová. Všetky náklady súvisiace so zápisom do katastra hradí kupujúci.

***Bod č. 8***

OZ schválilo správu o hospodárení ZŠ s MŠ Ulič a tiež schválilo návrh rozpočtu na rok 2022.

***Bod č. 9***

OZ vyhodnotilo obchodnú verejnú súťaž na predaj nákladného vozidla Praga V3S. Do určeného dátumu doručenia bolo doručených 5 ponúk v uzatvorených obálkach. Tie boli otvorené a vyhodnotené na obecnom zastupiteľstve.

Poslanci uznesením schválili predaj Praga V3S - T912 - sklápač pánovi Ing.Kobanovi Michalovi za sumu 1 150,- €. Zmluvu je potrebné doložiť do 30 dní a do tohto času zaplatiť ponúkanú sumu. V prípade, že sa tak neudeje, bude vyzvaný ďalší záujemca v poradí.

***Bod č. 10***

Obecné zastupiteľstvo vyhodnotilo obchodnú verejnú súťaž na predaj prebytočného nehnuteľného majetku obce Ulič:

* C KN parc.č. 18 – 597 m², záhrada
* C KN parc.č. 17 – 215 m², zastavaná plocha a nádvorie
* E KN parc.č. 56 – 519 m², zastavaná plocha a nádvorie
* budova súp.č. 174 na pozemku registra C KN parc.č. 17

Obecné zastupiteľstvo schválilo odpredaj uvedených nehnuteľností za sumu 11 000,- € pre Mgr. Zdeno Gossányi na základe výsledku verejno-obchodnej súťaže. Do 30 dní je potrebné predložiť návrh kúpnej zmluvy a uhradiť ponúknutú sumu. Zároveň j e kupujúci povinný uhradiť náklady na spracovanie znaleckého posudku ceny predávaných nehnuteľností a uhradiť náklady pri zápise nehnuteľnosti do katastra.

***Bod č. 11***

Obecné zastupiteľstvo schválilo Individuálnu výročnú správu obce za rok 2021.

***Bod č. 12***

Obecné zastupiteľstvo vzalo na vedomie správu hlavného kontrolóra k Záverečnému účtu obce za rok 2021.

Obecné zastupiteľstvo schválilo Záverečný účet obce za rok 2021.

***Bod č. 13***

Starosta informoval poslancov o problémoch výstavby cyklotrasy Ulič – Uličské Krivé z dôvodu nesúhlasu niektorých členov pozemkového spoločenstva ROŽOK Uličské Krivé. Cyklotrasa sa bude realizovať s ukončením pred obcou Uličské Krivé cca 150 m.

***Bod č. 14***

Obecné zastupiteľstvo zamietlo žiadosť Adriany Gičovej o prenajatie garsónky v priestoroch ObZS. Dôvodom je zlý technický stav bytov.

Obecné zastupiteľstvo vzalo na vedomie správu kontrolóra z finančnej kontroly – Kontrola vedenia pokladne obce za rok 2021.

Obecné zastupiteľstvo schválilo zámer predaja pozemku parc. č. 646/44 na základe geometrického plánu č. 41956869-191/2021, výmera 2040 m² z dôvodu osobitného zreteľa Patrikovi Wienerovi.

Starosta informoval poslancov o problémoch zabezpečenia palivového dreva v Uličskej doline.

Obecného zastupiteľstva sa zúčastnili členovia komunitnej rady. Predniesli problematiku o najviac dôležitých potrebách komunity v obci Ulič. Okrem iných sa ako najvypuklejší zdá problém detského ihriska. Na základe informácií starostu bude uvedené ihrisko postavené v mesiacoch júl – august. Z Nórskych fondov. Biliardový stôl, čo bola ďalšia požiadavka členov rady je vo veľmi zlom stave. Náklady na jeho opravu preverí starosta a poslanci rozhodnú o ďalších krokoch. Zároveň starosta informoval o snahe jednoduchého chodníka (dub,kamenivo) do rómskej osady.

Starosta zároveň informoval poslancov o snahe ministerstva životného prostredia likvidovať splavy a postupne i regulácie oboch vodných tokov v našej obci, z dôvodu návratu vody prírode. Starosta vyjadril zásadný nesúhlas týmto projektom.

Obecné zastupiteľstvo schválilo návrh VZN č. 3/2022 o organizácií miestneho referenda.

Obecné zastupiteľstvo schválilo návrh VZN č. 4/2022 o určení pravidiel času predaja v obchode a času prevádzky služieb na území obce Ulič .

Obecné zastupiteľstvo schválilo návrh VZN č. 5/2022 o pravidlách na udržiavanie čistoty v obci a ochrany verejnej zelene na území obce Ulič.

Obecné zastupiteľstvo schválilo návrh VZN č. 6/2022 o určení názvu ulíc a číslovaní stavieb v obci.

Obecné zastupiteľstvo schválilo návrh VZN č. 7/2022 o určení činností, ktorých vykonávanie je zakázané alebo obmedzené na určitý čas alebo na určitom mieste.

Obecné zastupiteľstvo schválilo rozpočtové opatrenie č. 1/2022 – ZŠ s MŠ Ulič.

Obecné zastupiteľstvo schválilo rozpočtové opatrenie č. 1/2022 – obec Ulič.

Obecné zastupiteľstvo schválilo plat hlavného kontrolóra obce Ulič na rok 2022 vo výške 207,- €/mesiac v súlade s § 18c zákona č. 369/1990 Zb. obecnom zriadení v znení zmien a doplnkov, so spätnou platnosťou od 01.01.2022.

Poslanci OZ vzali na vedomie majetkové priznanie starostu obce za rok 2021.

Poslanci OZ schválili plán kontrolnej činnosti na II.polrok 2022.

***Zapisovateľ:*** Gaľová Ivana ....................................

***Overovatelia zápisnice:*** Dinič Stanislav .....................................

 Vasiľ Šulič .....................................

V Uliči, 20.05.2022